open-index/open-wikipedia-markdown huggingface dataset:
Nairobi

**Nairobi** iyalah ngaran indung banua Kenya. Ngaran ngini tiba matan basa urang Maasai *Ewaso Nyirobi* nang baarti "banyu dingin". Kuta ngini andakannya tangah-tengah nagara nitu nang katinggiannya kikira 1,680 m di atas parmukaan laut.

Nairobi iya sabuting pada banyak kuta pangganalnya di Afrika. Kuta ngini baisi panduduk kikira 3 juta ikung nusia lawan luas wilayahnya kikira 150 km2. *Koordinat geografisnya* adalah 1°16′S 36°48′E / 1.267°S 36.800°E / -1.267; 36.800. Kuta ngini diganai lawan masarakat nang bamamacam urangnya, labih pada 60 basa nang dipakai sahahari wan tarikin ada kikira 40 bubuhan *etnis*.&nbsp;

## Wadah bakunjang
Nairobi tapandang lawan urang luar nagari sawagai sabutingannya di dunia nang indung banuannya baisian taman nasiunal lawan satwa liar di pahalatan kutanya, yaitu Taman Nasiunal Nairobi.

## Jujuhutan
Datu Tundai

Makam Datu Tundai adalah salah sauting objek wisata alam wan agama nang baandak di Danau Tundai, Palangka Raya, Kalimantan Tengah. Makan ngini baandakan di paampatan sungai antara Kelurahan Bereng Bengkel wan Kelurahan Danau Tundai. Datu Tundai adalah gelar gasan Habib Muhammad Yasin Bin Husein Al Idrus, saurang ulama asal Banjarmasin nang bisi misi manyebarakan agama Islam di wilayah Kalimantan Tengah.[2] Gasan mailangai makam ngini, pangunjung harus bajalan sakitar 30 menit matan Pelabuhan Tanjung Pinang atawa 60 menit matan Pelabuhan Bereng Bengkel mamakai transportasi sungai.

## Jujuhutan
Danau Bagantung

Danau Bagantung ialah danau nang bagana di RT 03 Dusun Tanjung Pusaka, Desa Tanjung Taruna, Kacamatan Jabiren Raya, Kabupaten Pulang Pisau, Kalimantan Tengah. Luas danau ngini sakitar 51,3 sampai 100 hektar wan marupakan bagian matan wilayah kampung nang luasnya labih matan 18,500 hektar. Danau ngini unik karna ujar suku lokal, ngaran "Bagantung" maknanya "kada baisi dasar" atawa sesuatu nang kawa baubah, marujuk ka pulau-pulau halus di dalam danau nang disambat baubah posisi. Kapulauan ngituh pargeseranannya rancak ditandai lawan fenomena "Hujan Kuning", yaitu hujan nang turun pas siang hari di bawah sinar matahari. Danau ngini jua baandak dalam kawasan lindungan wan kawasan budidaya di Kawasan Hidrologis Gambut Kahayan-Sebangau-Kapuas, wan wayahini bahadap ancaman matan ekspansi parusahaan kelapa sawit di sakitar wilayahnya. Untuk manjaga kelestarianannya, Danau Bagantung sudah ditunjuk sabagai Area Ekosistem Esensial (KEE) di bawah SK Bupati Pulang Pisau Nomor 445 Tahun 2019. Pamarintah daerah lawan komunitas lokal wan bamacam-macam lembaga konservasi aktif maulah usaha palindung wan pangurusan berkelanjutan danau ini.

## Jujuhutan
Taman Kota Raja Bunu

**Taman Raja Bunu** ialah sabuting taman umum di Kabupatin Kapuas, Kalimantan Tangah. Taman ngini dirasmiakan ulih Bupati Kapuas, Ben Brahim 31 Januari 2017. Taman kota ngini diulah sagan wadah tabuka hijau wan tabuka gasan sabarataan lapisan masyarakat taumpat jua kakanakan anum nang handak mangambangakan bakat baik banyanyi, manari, tari, teater wan satarusnya.

## Jujuhutan
Hausman Baboe

**Hausman Baboe** (EYD: **Hausman Babu**) atawa jua ditulis **Hausmann Baboe** wan **Housmann Baboe** adalah kapala dairah kolonial Kuala Kapuas, Kalimantan Tengah, di Hindia Walanda; inya jua marupakan saikung jurnalis Dayak wan saikung nasionalis Indunisia. Hausman diranakakan matan kulawarga bangsawan Dayak Ngaju wan manjabat sawagai kapala dairah Kuala Kapuas di bawah pamarintahan kolonial Walanda, tagal diampihi matan jabatannya ulih maraga pandirannya nang anti kolonialnya. Inya jadi urang pulitik Dayak tahadapan wan babarapa kali disambati sawagai urang Komunis maraga raitannya nang rakat lawan partai politik *sayap* kiwa Sarekat Rakjat. Meskipun baagama Kristen, cita-cita nasionalis Indunisianya maulahnya parak lawan Sarekat Islam.

## Jujuhutan
Rumah Betang Tumbang Gagu

Rumah Betang Tumbang Gagu atawa Betang Antang Kalang marupakan salah sabuting rumah adat urang Dayak nang ada di Dusun Tumbang Gagu, Kacamatan Antang Kalang, Kabupaten Kotawaringin Timur, Kalimantan Tangah. Rumah ngini diulah kurang labih tahun 1800-an ulih urang Dayak Ngaju. Sampai ada wayahini, tagal ada dipugar di sapalih danul.

## Sajarah
Rumah Betang Tumbang Gagu mamarluakan tujuh tahun gasan maulahnya, dimulai matan tahun 1870 wan 1878 hanyar didiami. Pamulaannya, Rumah Betang Tumbang Gagu diganai ulih anam kapala kulawarga, yaitu Boruk Dawut, Pangkong Iding Dandu, Singa Jaya Antang Kalang, Mani Bin Lambang Dandu, Rasi Bin Lambang Dandu wan jua Bunter wan Karamu. Salah saikung pandiri matan Rumah Betang Tumbang Gagu, Singa Jaya Antang marupakan tukuh parjanjian Tumbang Anoi.

## Bantuk Rumah
Rumah Betang Tumbang Gagu diulah matan kayu ulin atawa disambat kayu wasi (*Eusideroxylon zwageri*) wan kayu maranti (*Shorea Dipterocarpaceae*). Wujud Rumah Betang Tumbang Gagu liwar panjang wan ganal. Panjangnya kurang labih 130 meter, ligarnya 110 meter, wan tinggi natab tanah kira-kira 5 meter. Rumahnya disangga ulih tihang-tihang kayu ulin nang kuat, nang maulah tahan hujan panas sampai ratusan tahun. Atasnya dipakai atap sirap matan kayu ulin, taumpatnya jua lantainya mamakai kayu ulin nang maulah rumahnya nahap wan awit. Maraga panjang, rumah ngini kawa diganai puluhan sampai ratusan ikung urang. Rumah betang ngini diulah tinggi sakira kada kena banjir wan binatang buas. Bantukannya mamanjang ka higa, jadi kulawarga banyak kawa mangganai. Arsitek rumah betang tumbang gagu liwar dipangaruhi ulih kaparcayaan Kaharingan atawa religi suku Dayak wan baisi konsep nang manggambarakan pandangan hidup suku Dayak hiwal alam atas wan alam bawah. 

Di dalamnya, ada bamacam ruang lawan pemalihannya surang-surang, di tangah-tangah bangunan ada balai kandang, ada jua dua buting mariam nang ditukari ulih Antang Kalang. Salihan, ada jua kamar anam buting nang baandak di higa kiwa wan kanan balai. Di muka kamar nang maraitakan masing-masing ruang tadapat aula wan palataran di danul balakang wan higa sawagai parait bangunan utama wan padu nang diulah tapisah lawan bangunan utama. Di sisi balakang wan higa Rumah Betang tadapat anam padu sasuai lawan jumlah kapala kulawarga wayahitu. Wayahini nang masih purna ada duwa padu sisanya hudah rusak parah wan ada nang rubuh.  

## Pungsi
Rumah Betang Tumbang Gagu dipakai gasan rumah banyak kulawarga, taumpat jua bapungsi sawagai wadah bagarumbungan, gotong royong, aruh adat, musyawarah, wan jua wadah balindung matan sarangan binatang buas. Rumah ngini jadi lambang karakatan wan kabarsamaan urang Dayak.

## Jujuhutan
Uyau Moris

**Uyau Moris** (ranak 31 Agustus 1991) yaitu pamain musik Indunisia tumatan Kalimantan Utara. Musik nang ia mainakan, yaitu Sape, alat musik petik, matan Dayak Kenyah. 

Di kula Uyau Moris, ada angguta kula nang katuju kesenian. Kainya urang nang bisa maulah Sape selajuran jadi pemainnya jua. Umanya, ialah urang baigal. Uyau Moris balajar mamainkan Sape wayah umur 8 tahun.

## Jujuhutan
Mahanyari

**Mahanyari** marupakan aruh mangatam banih nang digawi urang Dayak Maratus. Mahanyari marupakan bantuk ujaran rasa syukur lawan Tuhan atas barokah nang dibari. Mahanyari baasal matan kata hanyar nang baarti "hanyar". Sacara harpiah, mahanyari baarti mamulai banih pas tahun ngintu. Banih liwar dihargai kabaradaannya ulih Dayak Maratus, maraga ngini jua mananam wan mangatam digawi acara adat atawa ritual. Acara ngini kawa digawi bakalumpuk atawa saurangan. Mahanyari nang digawi bakalumpuk di Balai Adat dingarani Aruh.

### Tihang Bakambang
Mahanyari dimulaii lawan sasaji nang dibawa ka pahumaan di Tihang Bakambang. Tihang Bakambang tadiri matan tihang paring kuning, danul paatasnya malambangakan huruf atawa kapala manusia nang disambat songkol. Di bawah songkol ada daun nang kaya palem nang disambat daun risi wan ditambahi kambang habang. Danul tangah marupakan papan bulat gasan wadah manyimpan baragam sasaji nang disambat Dulang Campan nang malambangakan bumi.

Sasaji disimpan di atas Dulang nang tadiri matan darah ayam di tempurung nyiur, wajik, minyak nyiur, dodol lakatan, darah ayam, banyu janar nang diandak di Campan wan gulungan daun teureup (sukun hutan) nang di dalamnya tadapat daun mada, daun risi, buah habang/hiba-hibak, daun ribu-ribu, daun binturung, daun buluh, daun sirih banaik, daun singgae-singgae.

### Tahapan Mahanyari
Balian dimulaii lawan mambaca mantra nang pamulaan marupakan doa wan pamujaan lawan Tuhan atas barokah panen banih nang dibariakan. Ayam ditatak di bawah Dulang Campan gasan disajiakan lawan Tuhan. Darahnya dikucurakan di bawah Tihang Bakambang di tanah wan di tihang paring kuning. Ayam nangitu dibawa ka pondok gasan dimasak wan dimakan baimbaian. Aruh Mahanyari jua dipurnai sajian baragam makanan kaya lamang wan sajian lainnya khas adat Dayak Meratus.

### Tarian Batandik
Mahanyari biasanya jua diimbai tarian batandik.

### Pamali
Ada babarapa tangatan atawa pamali nang bakaitan lawan Mahanyari. Baisukan ari imbah baaruhan, bubuhannya kada bulih manggawi gawian di pahumaan, mambunuh hiwan, manabang puhun, wan bahubungan suami istri. Lamang nang dijulung haratan aruh jua kada bulih dimakan sabalum dibulihakan ulih Balian. Imbah aruh tuntung, bubuhan nang hadir dibari sakantung baras nang baasal matan hasil panen nang kada bulih dijual, gasan konsumsi saurangan haja.

= Jujuhutan =
Mochran bin Hadji Ali

**Mochran bin Hadji Ali** yatu saurang pulitikus Indunisia. Sidin diranakakan di Sampit, Tanjung Jeriangu wayah tanggal 31 Maret 1908. Sidin yatu lulusan O.S.V.I.A. Makassar tahun 1929. Sidin masuk Partai Indonesia Raya (PARINDRA). Matan 1932 hinggan 1937, sidin manjabat jadi Asisten Kiai di Kuala Pembuang (Sampit) wan mawakili Kapala Distrik Kuala Kapuas. Mulai 1937 hinggan 1942, sidin manjabat jadi Kapala Distrik Pengaron Martapura wan balanjut jadi Kapala Distrik nang diandak di Banjarmasin.

Wayah masih dijajah Japang, baganti jadi Guntyo Sampit wan Kuala Kapuas. Imbah pruklamasi Kamardikaan Indunisia, bajarak tahun 1945 - 1948 jadi Kiai Kepala (HPB) di Tanjung; Kiai Kepala Kandangan wan Barabai afdeling Hulu Sungai gasan balanjut jadi Ketua Dewan Dayak Besar. Wayah bulan Agustus 1949, umpat jadi angguta Delegasi BFO ke Den Haag. Cungulnya Nagara RIS, sidin diangkat jadi buhan Senat DPR RIS, utusan Daerah Dayak Besar. Kambalinya Negara Kesatuan baasa, di samping gawiannya jadi pajabat Kiai Besar d.p. Residen Banjarmasin jadi buhan DPR RI.

## Referensi
Manyanggar

**Manyanggar** adalah salah sabuting ritual kaagamaan Kaharingan nang diulah ulih suku Dayak di Kalimantan Tangah nang batujuan gasan maulah rambu-rambu atawa tapal batas antara manusia lawan roh halus supaya kada saling mangganggu alam kahidupan masing-masing lawan jua sabagai ungkapan rasa hurmat lawan batas kahidupan makhluk lain. Ritual manyalang ini manjadi tradisi di lingkungan masyarakat Dayak nang manganut agama Kaharingan karana inya parcaya bahwa dalam kahidupan di dunia, salain manusia ada jua makhluk nang kada kawa talihat lawan mata. 

## Kagunaan
Upacara Manyanggar digawi rahat panin kabun atawa maambil hasil alam matan hutan salah sautingnya rahat akan manabang pohon. Manabang pohon di hutan marupakan kabiasaan adat Dayak matan dahulu sampai wahini. Padahal, laju deforestasi di Kalimantan Tangah mulai ngalih hagan dihalangi. Bardasarkan data Wahana Lingkungan Hidup Indunisia, laju deforestasi Kalimantan Tangah saban tahun mancapai labih dari 150.000 hiktar. Parilaku itu bida lawan budaya laluhur masyarakat Dayak nang mamanfaatkan alam sacara bijak. Salain ngintu upacara Manyanggar juwa dipakai hagan ritual dalam mamulai maulah suatu bangunan.

## Prusis
Satiap suku Dayak satu dengan suku Dayak nang lain baisi babida-bida dalam prusis upacaranya. Namun, sacara umum baisi tujuan nang sama sagan wujud rasa syukur wan sagan tolak bala. Pada umumnya, prusis upacara Manyanggar dilakukan lawan maandak dan manyusun babarapa galas baisi titisan darah hiwan nang udah dikurbankan ka dalam bangunan halus babantuk rumah panggung babahan kayu nang dindingnya dibalut kain bawarna kuning, wan kagiatan ngini dipimpin ulih pamuka agama Kaharingan nang disambat Mantir. Titisan darah hiwan nang dikurbankan di antaranya darah hadangan, kambing, ayam hirang, wan ayam putih, wan sawagainya. Masyarakat Dayak rancak manyambat rumah sakral ngintu sawagai Pasah Keramat.

## Jujuhutan
Badewa

**Badewa** adalah upacara pangubatan pada suku Dayak Bakumpai, Maanyan, Dusun, wan Lawangan di Kalimantan, Indunisia. Badewa pada dasarnya digawi lawan upacara nang diiringi wan tetabuhan, namun ada jua kada alat seberti gong, sarun, wan sawagainya. Badewa digawi lawan mamanggil sahabat, yakni sekutu saurang Tabit (Tabib) matan makhluk gaib. Para sahabat ngintulah nang marasuki dalam tubuh Tabit, gasan manggawi panyambuhan.
Baju Sangkarut

**Baju Sangkarut** ialah baju zirah wayah perang di zaman bahari. Baju sangkarut atawa rajin disambat jua lawan ngaran baju basulau marupakan pakaian adat asal Kalimantan Tangah. Baju sangkarut diulah buhan suku Dayak Ngaju nang bagana di parak Sungai Kapuas, Kalimantan Tangah. Pakaian bawujud jaket ngini asalnya matan bahan dasar alam lawan dihiasi kerang. Bahan dasar baju sangkarut mangandung serat daun kanas, serat daun lemba, lawan tengang, lawan serat nyamu. Kulit matan daun lemba ialah kulimbit tumbuhan pinang puyuh nang tumbuh di Kalimantan. Kulit daun lemba baisi struktur nang karing wan baserat nang maulah kuat gasan diulah jadi baju. Baju Sangkarut ngini jua rancak disambat "sujau" ulih masyarakat.

## Bahan
Diulah matan bamacam bahan alami nang kuat wan tahan lawas, diantaranya ialah sawagai barikut: 

* Serat daun kanas
* Serat daun lemba 
* Serat tengang 
* Serat nyamu 

Kulit nyamu atawa kulit daun lemba, baasal matan tumbuhan pinang puyuh nang banyak ditamui di ekosistem hutan hujan tropis nangkaya di Kalimantan. Kulit ngini baisi struktur nang karing wan berserat, sahingga kawa dijalin wan diulah kaya jaket.

Ornamen nang manghiasi baju sangkarut diulah matan bahan alami nang kaya kerang, tampalan kulit tanggiling, kancing, duit logam, manik-manik, wan banda-banda gaib. Benda gaib nang dijadikan ornamen panghias baju sangkarut kada sawagai hiasan wara, tagal jua diyakini manulung pamakainya kabal lawan sanjata landap atawa sanjata api, sahingga baju sangkarut jua rancak dipakai wayah perang.
## Jujuhutan
Batamad

**Batamad**, singkatan matan Barisan Pertahanan Masyarakat Adat Dayak, marupakan urganisasi paramilitir resmi nang satia lawan Majilis Adat Dayak Nasiunal di Indunisia. Didirikan rahat Pibuari 2012 atas parsatujuan Pamarintah Prupinsi Kalimantan Tangah bardasarkan Paraturan Dairah Numur 16 Tahun 2008. Mulanya diulah sagan rispun dari maningkatnya *ekstremisme* agama di Indunsia, tamasuk Kalimantan Tangah, dan paramilitir ditugaskan sagan mangawasi kagiatan kaagamaan nang mancurigakan di sana, tarutama nang diduga ulih *ekstremisme* Islam. Salain ngintu, urganisasi ini juwa batugas gasan managakakan hukum adat di bawah budaya Dayak, managakakan klaim tanah suku, sarta malindungi hak-hak urang Dayak. Diusulakan pas 2018 ulih Pruvinsi Kalimantan Tangah bahwa urganisasi tarsabut jua akan batindak macam patugas kaamanan selama pangadilan adat. Namun, di luar kawinangan hukum yang dibarikan, urganisasi ini juwa ikut sarta dalam panagakan lalu lintas jalan barsama Kapulisian Nagara Ripublik Indunisia.

Manurut paraturan dairah, urganisasi ini dipinandui sabagai "kalompok-kalompok dari bagian masyarakat Dayak nang juwa marupakan bagian dari kumisi kabudayaan sabagai juwa bagian dari Majilis Adat Dayak Nasiunal”. Urganisasi ini juwa diharapakan kawa baruparasi di bawah cabang ragiunal Majelis Adat Dayak Nasiunal sarta pamarintah dairah di Kalimantan Tangah. Urganisasi ini dibagi menjadi babarapa *brigade* di satiap kabupatin di Kalimantan Tangah, nang sabarataan di bawah kumandu saurang panglima wan mamiliki hubungan parak lawan militir Indunisia.

Urganisasi itu pukal manuntut pambubaran ''Front'' Pambila Islam, nang dibubarkan pada akhir 2020.

## Jujuhutan
Sandung Ngabe Soekah

**Sandung Ngabe Soekah** ialah ngaran sabuting wadah wisata nang tagasnya kuburan nang bandakan di kuta Palangka Raya, parak simpang tiga jalan Darmosugondo wan jalan Dr. Murjani, Kalurahan Pahandut, Kacamatan Pahandut. Sandung Ngabe Soekah marupakan makam Ngabe Anom Soekah nang jua marupakan Pambakal panambayan di kampung ngintu. 

## Sajarah
Alkisah, bahari ada dia laki-bini bantaran Bayuh wan Kambang, baisian dua anak. Nang panuhanya, bangaran Jaga wan nang pauncitan bangaran Soekah. Kisah Bayuh sampai katuha tatap diparcaya sabagai Kapala Desa Pagandut, inya maharapakan banar anaknya nang bisa mawaris jabatan inya sabagai pambakal, kapala desa. 

Jaga si anak panuhanya maharapakan Soekah nang manggantiakan abahnya jadi pambakal. Tagal, si Soekah baindah, baalasan handak madam ka banua lain. Imbahnya, Jaga jua nang jadi Pambakal Pahandut. Dalam kisah tulak madam si Soekah di Puruk Cahu. Wayah itu, Temanggung Wangkang rahatan malawan kakuasaan Walanda, nang imbahnya paristiwa nitu dingarani paristiwa Parang Wangkang (1870). 

## Album gambar

Barakas:Sandung_Ngabe_Soekah_1.png|Sandung Ngabe Anom Soekah di Palangka Raya
Barakas:Sandung_Ngabe_Soekah_2.png|Sandung hadapan muka
Barakas:Sandung_Ngabe_Soekah_3.png|Sandung hadapan balakang
Barakas:Sandung_Ngabe_Soekah_4.png|Sandung hadap kanan
Barakas:Sandung_Ngabe_Soekah_5.png|Sandung hadap kiwa


## Jujuhutan
Pasah patahu

**Pasah Patahu** marupakan sabuting bangunan halus mirip rumah nang jadi wadah ritual atawa sasambahan gasan urang agama Kaharingan di Prupinsi Kalimantan Tangah, utamanya suku Dayak Ngaju wan suku Dayak sakulilingnya. Pasah Patahu ngini rajin banyak kalir kuningnya wan di sakulilingnya tadapat bandira atawa kain nang kabanyakan bakalir kuning.

Bangunan ngini disinghaja diulah hagan jadi wadah bagana babuhan urang halus. Di dalam pasah patahu ada sasaji nang batujuan hagan mambari makan babuhan urang halus. Urang halus ngintu disinghajakan diulah wadah khusus sakira umpat manjaga kampung atawa wilayah sakulilingnya salamatan matan sabarataan bahaya nang maancam, baik bahaya matan luar maupun matan dalam. Pasah patahu ngini dipakai sawagai parantara hagan mamanjatakan doa atawa bahajat. Di dalam pasah patahu ada batu, butul nang diparcaya kawa batambah wan bakurang jumlahnya wan rancak disambat batu panjalmaan matan ruh halus.

## Cara Mangiyau Ruh Halus
Cara mangiyau urang halus nang diparcaya sawagai panjaga kampung ngintu, yaitu manangii di Pasah Kamanthuhu lawan niat manyampaikan doa atawa hajat sarta manyadiakan sasaji barupa banyu *fanta* habang, banyu daun sirih nang dikapuri, wan banyu tapai lakatan nang dudinya disimpan di sakitaran Pasah Kamanthuhu. Biar kada kalihatan mata, urang disini marasakan kabaradaan urang halus dari Pasah Kamanthuhu nang lagi manjaga kampung, salah satunya dikabulkannya kahandak urang nang datang ke Pasah Kamantuhu.

## Jujuhutan
Sarigala habang

**Sarigala habang** (*Canis lupus rufus* atau *Canis rufus*) adalah satua *[[Famili (biologi)|famili]] [[canidae]]* canidae asli matan Amirika Sarikat bagian tenggara. Secara morfologis berada di tengah antara koyote wan sarigala abu-abu, wan berwarna merah dan kuning coklat. serigala merah secara hukum termasuk dalam daftar spesies terancam punah Amerika Serikat dan dilindungi ulih hukum. masuk dalam daftar *[[critically endangered]]* ulih IUCN sajak tahun 1996, diputusakan sabagai spesies sarigala paling langka wan salah satu matan lima *famili canidae* nang taancam punah di dunia.

## Referensi
Guntung Papuyu

**Guntung Papuyu** adalah guntung nang malili di pahalatan Banjarbaru duwa Kabupatin Banjar, Kalimantan Salatan, Indunisia. 

## Jujuhutan
Guntung Paring

**Guntung Paring** adalah guntung nang malili di Kalurahan Guntung Manggis, Landasan Ulin, Banjarbaru, Kalimantan Selatan, Indonesia.

Muhara Guntung Paring, andakannya ada parak kada jauh matan subarangnya RSUD Idaman, Banjarbaru. 

## Jujuhutan
Sungai Ampayo

**Sungai Ampayo** ialah sungai nang malili di kacamatan Landasan Ulin, Banjarbaru, Kalimantan Selatan, Indunisia. 

## Jujuhutan
Sungai Kampung Gumpal

**Sungai Kampung Gumpal** adalah sungai nang malili di kalurahan Landasan Ulin Timur, kacamatan Landasan Ulin, Banjarbaru, Kalimantan Selatan, Indunisia. 

## Jujuhutan
Sungai Puyau

**Sungai Puyau** atawa **Guntung Ratu Elok** adalah sungai nang malili di kalurahan Loktabat Selatan, kacamatan Banjarbaru Selatan, Banjarbaru, Kalimantan Selatan, Indunisia. Sungai ini parsisnya baandakan di komplek parumahan Ratu Elok.

## Jujuhutan
Sungai Babussalam

**Sungai Babussalam** ialah ngaran sungai nang malili di kalurahan Palam, Kacamatan Cempaka, Banjarbaru, Kalimantan Salatan, Indunisia. 

Sungai ini baraitan lawan sajarah pandulangan intan wayah tahun 1970-an. Banyu sungainya dipakai bubuhan pandulang gasan mamisahakan batu matan tanah.

## Jujuhutan
Sungai Ujung Murung

**Sungai Ujung Murung** ialah ngaran sungai nang malili di kalurahan Sungai Tiung, Kacamatan Cempaka, Banjarbaru, Kalimantan Salatan, Indunisia.

Wayah tahun 2021, Sungai Ujung murung jadi sabuting sungai matan ampat sungai di Kacamatan Campaka nang pacangan dibabak baasa maraga bancana baah.
## Jujuhutan
Urang Dayak Maanyan Warukin

**Urang Dayak Maanyan Warukin** nang rancak disambat Dayak Warukin ialah subetnis suku Dayak Maanyan nang bagana di dusun Warukin, Haus, lawan sakitarnya di Kabupatin Tabalong, Kalimantan Salatan. Pamukiman Dayak Warukin ada di dalam wilayah kantong/enclave nang di sakitarnya ialah daerah pamukiman suku Banjar.

**Dayak Warukin** di kampung Warukin, Kecamatan Tanta, Tabalong ialah palihan matan Maanyan Banua Lima. Maanyan Banua Lima ialah subetnis Maanyan nang ada di kacamatan Banua Lima, Barito Timur. Ngaran asalnya Maanyan Paju Lima. Istilah "banua" baasal matan Bahasa Banjar.

Upacara adat rukun kamatian Kaharingan Dayak Warukin disambat mambatur. Istilah ngini disubetnis Maanyan Benua Lima umumnya disambat marabia. Kekawanan bahasa Maanyan Warukin lawan bahasa Banjar Kuala Lupak (Banjar Kuala) sakitar 50%. Kekawanan bahasa Maanyan Warukin lawan bahasa Banjar Asam-Asam sakitar 57%.

Di Kabupatin Tabalong tabagi jadi ampat wilayah keadatan Dayak, salah sabuting di antaranya wilayah keadatan Dayak Ma'anyan yaitu:

* Kawasan kahadatan Dayak Maanyan di desa Warukin 
* Kawasan kahadatan Dayak Deyah Kampung Sepuluh, maliputi sapuluh desa di kecamatan Upau, Haruai, Bintang Ara. 
* Wilayah kapadatan Dayak Deyah Muara Uya wan Jaro. 
* Daerah kapadatan Dayak Lawangan di desa Binjai.

Di luar ampat daerah-daerah keadatan Dayak Kabupaten Tabalong nang sudah disambat di atas, ada jua suku Banjar nang mayoritas populasi urang Tabalong lawan suku Banjar nang kada taikat lawan Hukum Adat Dayak.

## Jujuhutan
Sungai Ambulung

**Sungai Ambulung** adalah sungai nang malili di kalurahan Guntung Manggis, Kuta Banjarbaru, Kalimantan Selatan, Indonesia.  

## Jujuhutan
Sungai Apukan

**Sungai Apukan** adalah sungai nang malili di kalurahan Sungai Tiung, Banjarbaru, Kalimantan Selatan, Indunisia. Sungai ini baandakan di parak pahalatan Kuta Banjarbaru duwa kampung Bentok Darat, Kabupatin Tanah Laut. 

## Jujuhutan
Gunung Kinabalu

**Gunung Kinabalu** ialah gunung nang andakannya di Sabah, Malaysia, nang tingginya 4.095 mdpl. Gunung ngini jadi gunung paningginya di Pulau Kalimantan, paningginya di Malaysia, lawan juwa tingginya ka 20 di Asia Tanggara.

Gunung Kinabalu tardiri matan 4 padang yaitu *hutan Dipterokarp Bukit*, *hutan Dipterokarp Atas*, *hutan Montane* duwa *Hutan Ericaceous* atawa hutan gunung.

Gunung Kinabalu iya juwa dijadiakan lambang gasan urang nang bagana di Sabah. Urang Sabah maanggap Gunung Kinabalu kawa mambarii sumangat bajuang duwa asa parsatuan buhannya. Gunung Kinabalu banyak manyimpan kisah-kisah *misteri*. Ujar kaparcayaan urang Dayak Kadazan Sabah, Gunung Kinabalu ialah wadah andakan *jiwa* urang nang hudah habis umur.

## Tarjadinya gunung
Gunung Kinabalu taulah tumatan *litosfera* Laut Cina Salatan lawan *litosfera* nang maulah pulau kalimantan. Litosfera ialah hagian paatasan parmukaan kerak bumi. Dalam tumbukan nitu, litosfera Laut Tiongkok Selatan magin tinggalam ka bawah parmukaan bumi lawan mambari tikinan lawan litosfera nang maulah kalimantan.

Tikinan nitu manunjul *bongkahan* Gunung Kinabalu nang baandakan di bawah parmukaan bumi naik ka atas. Cungulan nitu nang maulah Gunung Kinabalu batambah tingginya 5&nbsp;mm saban tahun tagal hal ngini kada kawa ditiring duwa mata nusia.

Tinggi Gunung Kinabalu dahulu ditangguhi tatinggi pada tinggi nang wayahini yaitu antara lima sampai walu km. Tagal kikisan nang tarjadi sawalas jutaan tahun, maulah tinggi Gunung Kinabalu wastu tinggal 4,094 m haja.

## Tagas

Parmukaan asal Gunung Kinabalu tardiri tumatan batuan sedimen nang tarakai marga kikisan salawas 8 hingga 12 juta tahun. Kikisan nang terus menerus itu akhirnya mennyebabkan batuan beku menjadi lebih kuat.

Samunyaan puncak tinggi di dunia tatutupi duwa *es* kandal wayah waktu kuartenar atawa jaman air batu nang tarjadi kurang labih satu juta tahun nang halam, tamasuk juwa Gunung Kinabalu nang wayah nitu sama tingginya lawan gunung-gunung di Pagunungan Himalaya. Rahatan waktu nitu, puncak Kinabalu takulumbun duwa *es* lawan tarjadi baliliran *glasier*. Bakas liliran *glasier* ngini kawa ditiring di kawasan Pinusok Gravel, yaitu sabuting wadah nang andakannya di antara Kundasang lawan Ranau.

## Suhu
Suhu Gunung Kinabalu rajin tumatan -4&nbsp;°C sampai 8&nbsp;°C wayah bulan Disimbir hingga Januari, lawan 3&nbsp;°C hingga 12&nbsp;°C wayah bulan Juni hingga Siptimbir. Marga dinginnya gunung di bulan Disimbir hingga Januari, bahanu ada salju lawan *es* cungul di puncak Gunung Kinabalu. Tagal, kajadian salju gugur hudah tacatat sakali wayah ujung abad ka-20.

## Jujuhutan
Lukisan

**Lukisan** adalah karya seni lukis nang diulah lawan cara mamulas cat pakai kuas, pisau palet, atawa alat lain. Prosesnya tu mamulasakan bamacam-macam warna wan gradasi warna, lawan kadalaman wan komposisi warna tartantu. Bahan warnanya tu pigmen warna dalam palarut atawa medium, wan gen pangikat (lem) gasan pangancar banyu. Kalo cat minyak, gen pangikatnya tu minyak linen wan pangancarnya terpenthin. Proses ngini dilakuakan di atas parmukaan (panyangga) nang kaya kartas, kanvas, atawa dinding. Ngini diulah ulih saurang palukis; lawan kadalaman warna wan cita rasa si palukis, definisi ngini rancak dipakai mun inya tu panguasaha karya lukisan.
Taman banyu

**Taman banyu** () ialah taman bamain nang khusus gasan bamainan nang baraitan lawan banyu. Biasanya, di taman banyu ada kulam bakunyung, susuluncuran banyu, kulam umbak, atawa kulam kakanakan, salajur diugai jua lawan wadah pambasuhan, jamban, wadah makan, wan wadah manyewa kamar. Taman banyu ni kawa diulah di luar atawa di dalam ruangan.
Yayasan SCP

**Yayasan SCP** () ialah urganisasi fiktif nang ditulis ulih proyek fiksi kulaburatif babasis web lawan ngaran nang sama. Di dalam latar fiksiunal situs web ngitu, Yayasan SCP batanggung jawab gasan manalusuri wan maurus individu, intitas, andakan, wan ubjik nang manyalahi hukum alam (disambat SCP). Situs web ngini digawi ulih kumunitas wiki wan mancakup bamacam-macam genre nang kaya horor, fiksi ilmiah, wan *urban fantasy*.

Di wiki SCP Foundation, sapalih karya nang ada ialah "prusidur pananganan khusus", furmat dokumentasi internal nang manarangkan sabuting ubjik SCP wan cara mananganinya.  Situs web ngini jua baisi ribuan "*Foundation Tales*", kisdap nang ada di latar belakang Yayasan SCP. Serial ngini disambat apik maraga kamampuan manyampaiakan kisah-kisah horor malalui gaya panulisan ilmiah wan akademis wan kualitas panulisan nang baik.

Yayasan SCP sudah jadi babarapa karya, tamasuk *video game* independen. Cuntuhnya nangkaya mainan SCP - Containment Breach, lawan SCP: Secret Laboratory.

## Ikhtisar Seri
Di dalam kisah fiksiunal situs web tersebut, Yayasan SCP ngini adalah urganisasi rahasia nang maurus, mangurung, wan mampelajari individu, intitas, lukasi, ubjik, wan pinumina anih (nang disambat "objek SCP" atau "SCP" wan "skips") nang bekerja di luar batasan hukum alam. Amun dibiarakan, buhannya kawa ma'ancam kahidupan manusia wan cara manusia mamahami rialitas wan kenurmalan.

Adanya SCP ini dirahasiakan matan urang banyak gasan mahindari kapanikan massal wan manjaga paradaban manusia tatap bejalan normal. Amun sebuting SCP diitihi, Yayasan SCP maambil tindakan, mengirim agen gasan maambil wan mambawa SCP nang itu ke fasilitas yayasan, atawa manahan SCP-nya di tampat ditemuakannya amun SCP nang itu kada kawa dipindah. Amun SCP nang itu talalu banyak, ngalih ditahan, atawa kada kawa dijangkau, cara manahaninya adalah mahilangkan wan mahapus infurmasi nang ada di publik tantang SCP nang itu. Imbah SCP ditahan, buhannya di kaji oleh panaliti Yayasan. Subjek tes nang dipunyai yayasan (nang disambat *D-class*) dipakai gasan berinteraksi lawan SCP nang babahaya, marga bahaya nang dipunyai SCP nang itu wan status D-class nang "habis pakai".

​Yayasan SCP ba'isi dokumen gasan sabarataan SCP nang ditahan. Dokumen-dokumen nang itu manggambarkan SCP nang ditahan wan instruksi gasan menjaga buhannya tatap aman wan ditangani sacara aman.

## Catatan Batis


## Jujuhutan
Pensil

Pinsil atawa potlot ialah alat tulis wan lukisan nang awalnya diulah matan grafit murni. Panulisan diulah lawan mangguriskan grafit tarsabut ka atas midia. Tapi, grafit murni canderung mudah patah, lambut banar, mambari ifik kutur pas midia bagisikkan lawan tangan, wan manjahatakan tangan pas dipegang. Jadi imbah itu, campuran grafit wan tanah liat diulah gasan manambah kaku. Habis itu kumpusisi campuran ini dibalut lawan kartas atawa kayu.

## Jujuhutan
Antariksawan

**Antariksawan**, **angkasawan**, **astrunut**, (Basa Inggris: *astronaut*), atau **kusmunaut** (Basa Rusia: *космона́вт*) adalah ngaran gasan urang  sudah malalui latihan dalam prugram panarbangan antariksa manusia gasan ma'arah, manumpak pesawat, atawa jadi awak pesawat ruang angkasa.Istilah "astronaut" jua kadang dipakai gasan marujuk sacara khusus gasan mangartiakan astrunut nang berasal dari Amirika Sarikat atawa nagara sahabat, babeda lawan saurang *kosmonaut* nang berasal matan Uni Soviet/Rusia. Kosmonaut nang partama adalah Yuri Gagarin. Sajak tahun 2003 dikenal jua istilah *taikonaut* (bukan istilah rasmi pamarintah Tiongkok), untuak antariksawan dari Tiongkok. 

Urang-urang nang manjadi astrunut, baik di AS maupun di Uni Soviet, umumnya diambil matan kalangan pilot pesawat tempur (umumnya pilot-pilot uji) lawan latar belakang militer.
## Jujuhutan
Countryballs

**Countryball** ialah meme internet, nang dipakai di kumik daring nang mana nagara atawa intitas pulitik digambarakan  sabagai bal antrupurmufik lawan mata, dihiasi lawan bandira nasionalnya. Kumik manampilakan tukuh-tukuh dalam bamacam skenario, rancak mengolok hubungan internasional wan kajadian-kajadian sajarah. Ciri umum lain dalam kumik Countryball tamasuk nagara-nagara non-Inggris nang bapandir dalam basa Inggris nang rusak, biasanya digawi mamakai Microsoft Paint, atawa parangkat lunak seni grafis nang labih maju.

Countryball tatap pupulir di internet, lawan kumunitas Facebook mancapai labih dari 215.000 anggota pada Juli 2015, wan subreddit r/Polandball mancapai labih matan 650.000 pada 2024.

## Sajarah

Pancipta furmat Countryball modern rancak diatribusikan gasan Falco, saurang akun Inggris di papan gambar Jerman Krautchan.net nang manggambar strip pertama di Microsoft Paint, sabalum mamustingnya pada bulan September 2009 ke papan /int/. Lawan catatan, bandira Pulandia digambar sacara tabalik (nang maulahnya mirip bendera Indunisia atawa Munaku) ada nang bapandapat apakah itu disangaja, atawa Falco kada sadar akan pola warnaannya. Kada kaya kumik Countryball modern, strip asalnya digawi gasan troll Wojak, pamakai Pulandia di papan nang sama nang rancak bapandir dalam basa Inggris nang rusak.

Imbah strip pamulaan, maulah kemos Countryball manjadi populer di kalangan pamakai lain di papan, khususnya Rusia nang mulai manambah babarapa nagara hanyar ka kumik.

## Popularitas

Gaya ngini manjadi populer sacara luas sabagai meme wan mandapat komunitas khusus di platform Internet kaya Reddit wan Facebook. Salah satu alasan gasan popularitas gaya seni ini adalah kemampuannya gasan mangantarakan kisah pendek tentang budaya nang balainan sacara sederhana wan lucu. Salain itu, karakterisasi grup ini jua manuntungakan diri gasan format komik nang labih pendek. Furmat umum lain gasan Countryball adalah vidio sajarah altarnatif, rancak malibatakan peta dunia nang ba'ubah gasan manunjukakan skenario altarnatif gasan perang atawa konflik.

Pada Juli 2015, kumunitas Facebook baisi labih dari 215.000 angguta, walaupun kumunitas utama kadang-kadang dilarang karana panggunaan lambang tarlarang tamasuk swastika. R/polandball subreddit mencapai labih dari 250.000 palanggan pada waktu nang sama, maningkat jadi labih matan 650.000 pada tahun 2024. samantara Polandball Wiki baisi 480.159 suntingan sabalum dihapusnya oleh Fandom.

## Jujuhutan
Burung funiks

**Burung funiks**, **feniks**, atau **fuiniks** dalam mitologi Mesir adalah sajanis burung api ligindaris nang karamat. Burung api ini digambarakan baisi bulu nang indah banar barwarna habang dan ka'amasan.

Burung funiks ngini ujarnya kawa hidup hampai 500 atau 1461 tahun. Habis itu, burung funiks mambakar dirinya. Lalu, dari abu inya, manurunakan burung funiks anum. Siklus hidup burung funiks nang kaya itu (reinkarnasi), hidup pulang habis mati, habistu muncul sabagai tukuh hanyar.

Burung funiks marupakan simbol ka'abadian, lambang dari siklus kahidupan satalah mati, wan simbol kabangkitan awak pas mati.

Burung funiks manjadi simbol suci ibadah gasan Dewa matahari di Heliopolis, Mesir. Burung funiks marupakan simbol matan Dewa Matahari, Ra.
Balai Adat Dayak Maanyan

**Balai Adat Dayak Maanyan Warukin** adalah pusat kabudayaan wan simbul urang Dayak Maanyan nang baandakan di kampung Warukin, Kacamatan Tanta, Kabupatin Tabalong, Kalimantan Salatan. Balai Adat Dayak Maanyan Warukin andakannya pas di higa jalan Panghulu Sugeng nang jaraknya kikira 13 km matan Tugu Tanjung Puri.

Bangunan Balai Adat Dayak Maanyan Warukin baisi *arsitektur tradisional* nang tagasnya bapanggung nang dibangun permanin wayah tahun 1997 nang mamakai kayu ulin sawagai bahan utama *konstruksi*. Di sisi kanan lawang masuk ada tawing nang balukisan mural nang mangisahakan *tokoh legenda* Naworaha, lawan juwa sajarah singkat Desa Warukin duwa urang Dayak Maanyan, nang bapungsi gasan hihiasan salajur bahan balajar gasan nang anum sakira mamahami asal-usul duwa sajarah banua saurang.

Di tungkaran muka balai adat, ada badiri Patung Baluntang, sabuting patung nang tagasnya tihang nang diulah matan kayu ulin sawagai tanda bahuwa di sia suah digawi ritual aruh adat.

## Jujuhutan
Itali

**Itali**, ngaran rasmi **Ripublik Itali** (basa Itali: *Repubblica Italiana*), ialah nagara kasatuan republik parlemen di Eropa. Baandak di jantung Laut Mediterania. Italia batatangga lawan Parancis, Suwis, Austria, Sloveni, San Marino, wan Vatikan. Itali mancakup luas 301.338&nbsp;km² (116.347&nbsp;mi²), wan dipangaruhi ulih iklim sedang wan iklim mediterania. Dilihat matan bentuknya, peta Itali wujudnya nang kaya sapatu bot atawa di Italia rancak disambat *lo Stivale*. Jumlah urangnya mancapai 61 juta jiwa, Itali jadi nagara anggota Uni Eropa ketiga pangganalnya sasudah Jirman wan Parancis.

## Jajuhutan
Pangeran Tumenggung

**Pangeran Tumenggung** marupakan anak matan Maharaja Sukarama nang marupakan raja matan Karajaan Daha wan paman matan Pangeran Samudra (Sultan Suriansyah) nang maambil paksa tahta karajaan Daha nang saharusnya jadi hak pangeran Samudra atas wasiat matan kayinya (Maharaja Sukamara). Pangeran Tumenggung sautingnya raja Nagara Daha nang kada pakai galar Maharaja. Pangeran Tumenggung juwa jadi raja nang tarakhir mamimpin karajaan Daha sabalum dianeksasi ulih Karajaan Banjar nang imbah manjadi Kasultanan Banjar pada rahat ngini.

## Jujuhutan
Kelayangan dandang

**Kalayangan Dandang** yatu termasuk permainan ulih Urang Banjar, kabiasaan dimainkan oleh kakanak-an sampay urang tuha. 'Dandang' baarti 'ganal' dalam bahasa Banjar Lawas. dandang nang dimaksud bukan berarti wadah. Tapi nang dimaksud yatu kalayangan dandang artinya *kalayangan besar*. 

Ada kisah rakyat dari Urang Meratus tentang kalayangan dandang itu, mulanya matan tukuh "*[[Ning Sualir]]”* matan Sungai Raya memakai alat bunyi matan cangkirik ke layang-layang (klayangan), ditarusakan oleh “Ning Samarang” matan Sarang Halang. Habis itu asal muasal ngaran 'dandang' diambil matan ngaran burung yatu 'burung dandang' ujar Kiai Amir Hasan Bondan, menyambat wayah Puteri Junjung Buih duduk di padudusan, diangkat jadi Ratu Nagara Dipa diadakan ''Tari Jambangan Kaca'' nang menggambarkan tari peperangan tujuh ikung burung sakti yaitu, Pangeran Tuha, Pangeran Kacil, Raden Kertas Melayang, Mas Pangantin, Burung Kalialang, Burung Dandang dan Burung Simbangan. Tujuh burung ngitu jadi gelaran matan kerajaan Islam.  

Imbah dikenalnya kain wan kertas, layangan biasa wan layangan (klayangan) dandang magin dikenal wan diketujui sabagai permainan selain bagasing, balugu, badaku, basimban, bamain tali. Bentuk fisik layang-layang wan elemennya mengalami pengembangan wan penambahan alat bunyi (dangung, kukumbangan), juga segi ukurannya sangat ganal.

## Jujuhutan
Nagara Daha

**Nagara Daha** yatu karajaan Hindu panarus Nagara Dipa nang cungul dalam Hikayat Banjar. Andakkannya di wilayah nang wayahni jadi Kabupaten Hulu Sungai Salatan, Prupinsi Kalimantan Salatan, Indunisia.

## Panambayan badiri
Sabalum tabantuknya karajaan-karajaan di Kalimantan Salatan, masyarakat masih dikumpulakan badasarkan wilayah aliran sungai. Imbah ngitu, diualahkan satu kasatuan politik nang manggabungakan kalumpuk-kalumpuk jadi satu karajaan Kerajaan Negara Dipa. Karajaan ngini imbah ngitu baganti ngaran jadi Nagara Daha, imbah ibu kuta dipindahkan ka hulu. 

## Struktur pamarintahan
Pada masa pamarintahan Karajaan Nagara Daha, pusat pamarintahan di wilayah Kalimantan Selatan diandak di Muhara Hulak, Nagara. Karajaan Nagara Daha jua bisi palabuhan dagang di Muara Bahan, Kabupatin Hulu Sungai Selatan. Panduduk asli Karajaan Daha  bamula matan Suku Banjar. Biasanya begana di wilayah hilir Sungai Barito dan Batang Banyu wan berbahasa Banjar. Selain nitu, ada jua Suku Banjar Kuala, Suku Banjar Pahuluan, dan Suku Dayak. 

## Kronik raja-raja dan karya-karya.
Pandiri dan raja asa Karajaan Nagara Daha yatu Sekarsungsang. Sidin digalari Panji Agung Maharaja Sari Kaburangan. Sidin mamindah ibu kota Negara Dipa nang sabalumnya diandak di Amuntai ka pusat pamarintahan baru di Muara Hulak wan palabuhannya di Muara Bahan. Mulai dari situ karajaan ngintu tarkanal lawan nama Nagara Daha. Wilayah Nagara Daha ngintu ada Sewa Agung, Bunyut, Karasikan, Balitung, Lawai, dan Kotawaringin.

Raja kadua Nagara Daha yatu Raden Sukarama. Sidin mamilih Raden Samudera, cucunya, gasan menggantiakan. Ngini ulih Sukarama maanggapnya sabagai raja nang bagus, katurunan raja sacara patrilinial dan matrilinial, sasuai wan paringatan oleh Empu Djatmika, pandiri dinast. Umanya yatu putri Raden Sukarama, Puteri Galuh Baranakan, samantara abahnya yatu Raden Manteri Alu, dangsanak lakian Sukarama. 

Nanang-nanang Raden Sukarama mamparabutakan suksesi, wan nang tatuha, Pangiran Arya Mangkubumi bahasil manjadikan ampun diri sabagai raja Nagara Daha. Walaupun sidin akan mamarintah lakas oleh sidin maninggal pada tahun nang sama (1525). Sidin digantiakan ulih adingnya Pangeran Tumenggung. 

Raden Samudera imbah ngitu bukah wan mandirikan sabuah kerajaan di wilayah Banjar Masih , palabuhan/kampung Oloh Masih ( Ngaju : urang-urang pasisir  nang baagama Islam, yatu urang Malayu ), nang imbah ngitu dikanal Banjarmasin. Kamudian, sidin maminta bantuan Kasultanan Damak gasan maamambil pulang kakuasaannya. Raden Samudera bahasil maambil pulang kakuasaannya sabagai raja di Kerajaan Daha dan mandirikan karajaan Banjar wan pangaruh Islam dari Demak.
Alkah Pangeran Antasari

**Alkah Pangéran Antasari** yaitu sabuting alkah nang baandak di Jalan Malkon Temon, Surgi Mufti, Banjarmasin Utara, Kuta Banjarmasin, Kalimantan Salatan, Indunisia, kada jauh lawan Masigit Jami Banjarmasin.

## Sajarah
Bahari, Pangéran Antasari dikubur di Dusun Bayan Begok, Kampung Sampirang, Kacamatan Teweh Timur, Kabupatin Barito Utara, Kalimantan Tangah tanggal 11 Uktubir 1862. Waktu dikubur di kampung situ, alkahnya dijagai lawan Raden Joyo wan Raden Panji wan zuriatnya.

11 Nupimbir 1958, karangka awak Pangéran Antasari wan bininya dipindahakan ka alkah ngini maraga kaluwarga manyatujui papintaan bubuhan masyarakat Banjar sakira janajah Pangéran Antasari kawa dikibur di Banjarmasin. Waktu janajahnya diangkati, awaknya nang masih utuh yaitu tulang tangkurak, tampurung lutut, wan babarapa halai rambut. Upacara pamindahan kuburannya dihadiri lawan Hubnur Kalimantan Salatan Syarkawi, Pangdam X Lambung Mangkurat Kolonel Kusno Utomo, Walikuta Banjarmasin Aidan Sinaga, Dandim 1007 Kapten M. Hammy AM, wan ratusan undangan lainnya.

## Urang nang dikubur

* Pangéran Antasari
* Ratu Antasari, bini Pangéran Antasari.
* Panglima Batur, panglima perang Banjar matan suku Bakumpai. Waktu habis umur maraga dihukum gantung lawan bubuhan Walanda, inya dikuburakan di wilayah parak Masigit Jami Banjarmasin pas tanggal 15 Siptimbir 1905. Waktu tanggal 21 April 1958, janajahnya dipindahakan ka alkah ngini.
* Ratu Zaleha, pajuang perang Banjar wan cucunya Pangeran Antasari.
* Hasanuddin H.M. (Hasanuddin bin Haji Madjedi), pahlawan ampera (amanat penderitaan rakyat) di Kalimantan Salatan, mahasiswa Universitas Lambung Mangkurat Banjarmasin nang habis umur pada 1966.

## Kudakan

Berkas:Pangeran_Antasari_-_Makam_001.jpg|pra=https://id.wikipedia.org/wiki/Berkas:Pangeran_Antasari_-_Makam_001.jpg|Alkah
Berkas:Pangeran_Antasari_-_Makam_002.jpg|pra=https://id.wikipedia.org/wiki/Berkas:Pangeran_Antasari_-_Makam_002.jpg|Kuburan Pangéran Antasari
Berkas:Ratu_Antasari_-_Makam.jpg|pra=https://id.wikipedia.org/wiki/Berkas:Ratu_Antasari_-_Makam.jpg|Kuburan Ratu Antasari
Berkas:Ratu_Zulaiha_-_Makam.jpg|pra=https://id.wikipedia.org/wiki/Berkas:Ratu_Zulaiha_-_Makam.jpg|Kuburan Ratu Zaleha
Berkas:Panglima_Batur_-_Makam.jpg|pra=https://id.wikipedia.org/wiki/Berkas:Panglima_Batur_-_Makam.jpg|Kuburan Panglima Batur
Berkas:Hasanuddin_HM_-_Makam.jpg|pra=https://id.wikipedia.org/wiki/Berkas:Hasanuddin_HM_-_Makam.jpg|Kuburan Hasanuddin HM


## Jujuhutan
Gamelan Banjar

**Gamelan gaya Banjar** ialah seni karawitan lawan alat musik gamelan nang bakambang di bubuhan suku Banjar di Kalimantan Salatan. Gamelan gaya banjar nang ada di Kalimantan Salatan ada 2 parian yaitu parian keraton wan parian kerakyatan. Dalam pengembangannya, musik gamelan Banjar versi keraton makin handak punah. Tapi musik gamelan Banjar versi rakyatan matan ini masih ada.

## Sejarah
Gamelan Banjar kacungulannya sudah ada matan zaman Kerajaan Nagara Dipa abad 14 nang dibawa Pangeran Suryanata ka Kalimantan Salatan baimbang lawan kesenian Wayang Kulit Banar wan sanjata keris nang jadi hadiah kerajaan Majapahit.

Imbah runtuhnya Kerajaan Nagara Daha tahun 1526, ada beberapa pemuka adat nang melajari seni gamelan wan seni lainnya ka masyarakat, nang kaya:

# Datu Taruna nang malajari gamelan
# Datu Taya nang malajari dalang wayang kulit
# Datu Putih nang malajari tari topeng

Wayah pamarintahan Pangeran Hidayatullah II, pencatuk gamelan disuruh belajar mencatuk gamelan di keraton Solo. Matan ngitu, catukan maupun nang lainnya jadi panutan gamelan pagustian, tautama banar catukan nang bebaya ditambah 2 kali pehabisan gong.

Selain ngitu, kadada lagi ditamui gamalan nang lengkap kaya Simanggu Ganal (disimpan di Museum Nasional Jakarta) wan Simanggu Halus, tagal nang dikenal cuma lagu: ayakan, perangan, geol, mas mirah wan perang alun.

Di Hulu Sungai, kelompok nang dipimpin Utuh Aini manguasai rumpun Kaliningan nang pamulaannya dikambangakan Dalang Tulur, Dalang Asra, Sarbaini, Busrajuddin, wan Aci. Maraga Kaliningan Hulu Sungai sipatnya praktis kawa dicatuk wan 8 ikung urang aja. Gamalan ngitu terdiri matan:

# 2 buting sarun
# sebuting sarantam
# sebuting kanung
# sebuting katuk
# sebuting kangsi
# sebuting babun
# gong ganal
# gong halus
Trans Palangka Raya

**Trans Palangka Raya** ialah *sistem* bis raya umum tarpadu nang malayani kuta Palangka Raya, Kalimantan Tengah, Indunisia. Wayah tahun 2019, bis nitu baisi 5 *rute* lawan baisi 26 wadah bamandak. Rahatan wabah COVID-19, kagiatan bis diampihi satumat lawan pamarintahan kuta, tagal imbahtu jalan pulang bisnya wayah 8 Nupimbir 2020.

Layanan bis ngini kada maminta tambang alias paray wayah tahun 2021 marga ada supsidi tumatan pamarintahan. Idabul *sistem* bis ngini diulah gawi ulih pamarintahan gasan *memfasilitasi* masarakat kuta mandapatakan layanan administrasi wan perawatan kasehatan nang kabanyakan andakannya di tangah kuta. Layanan bus ngini juwa ada baisi pusat panggilan wan pamadahan pakai pesan handap (SMS) parihal *rute* wan jadwal, salaya pamadahan pakai WhatsApp.

## Jujuhutan
Pasanggrahan Tjilik Riwut

**Rumah Tjilik Riwut** yatu sabuting bangunan cagar budaya nang baandak di Kuta Palangka Raya, Prupinsi Kalimantan Tangah, Indunisia. Bangunan ini manjadi bagian panting dalam palastarian warisan sajarah Kuta Palangka Raya wan masuk dalam pambahasan pangalulaan cagar budaya ulih pamarintah dairah Kuta Palangka Raya.

Pesanggrahan Tjilik Riwut dirancang gasan diurus salanjutnya supaya kawa dipakai sabagai sarana umum, tarmasuk tujuan pamakaiannya sabagai musium nang manampaiakan sajarah wan dinamika Kuta Palangka Raya.

## Bahan acuan

## Tautan luar
* Cagar Budaya Pesanggrahan Tjilik Riwut di Kemendikdasmen.go.id
Rumah Tjilik Riwut

**Rumah Tjilik Riwut** yatu sabuting bangunan basajarah nang baandak di Kuta Palangka Raya, Prupinsi Kalimantan Tangah, Indonesia. Luas lahan rumah ini sakira 1.403 mitir parsagi, wan ada dua bangunan utama, yatu bangunan utama wan sabuting paviliun. Rumah ini bagaya lawas, dibangun matan bata nang disusun mamanjang wan bahatap sirap matan ulin. Bantuknya mudah kaliatan di antara bangunan kantur-kantur hanyar di sakulilingnya. Damini, paviliun kada dipakai lagi, tagal bangunan utama masih diharagu lawan kaluarga Tjilik Riwut wan dipakai sabagai rumah makan.

Rumah ini baisi arti nang banilai dalam sajarah pamarintahan Kalimantan Tangah. Imbah Kalimantan Tangah rasmi bapisah matan Kalimantan Selatan wayah tahun 1957, bangunan ini dipakai sabagai rumah jabatan Hubnur Kalimantan Tangah tumatan 1959. Rumah Tjilik Riwut suah manjadi wadah bagana rasmi dua hubnur panambaian prupinsi ini, yaitu Tjilik Riwut nang manjabat wayah tahun 1958–1967 wan Reinout Sylvanus nang manjabat wayah tahun 1967–1978. Adanya rumah ini manjadi tanda awal dibantuknya wan jalannya pamarintahan prupinsi Kalimantan Tangah.

## Bahan acuan

## Tautan luar
* Cagar Budaya Rumah Tjilik Riwut di Kemendikdasmen.go.id
Huma Hai Mandomai

**Huma Hai Mandomai** yatu sabuting bangunan basajarah nang baandak di Kabupatin Kapuas, Prupinsi Kalimantan Tangah, Indunisia. Rumah ini dibangun lawan cara lawas khas urang Dayak Ngaju, mamakai kayu ulin nang nahap wan tahan hujan lawan hama. Bantuknya rumah panggung, hatapnya tinggi, dirasukakan lawan alam nang panas wan baal. Rumah ini kada cuma gasan wadah bagana, tapi dipakai jua gasan wadah aruh adat wan acara warga. Saban bagian rumah ada gunanya asing-asingnya, nang manampaiakan hubungan manusia lawan alam wan lawan laluhur maumpati adat Dayak.

## Bahan acuan
Masigit Jami Al-Ikhlas Mandomai

**Masigit Jami Al-Ikhlas Mandomai** yatu sabuting bangunan basajarah nang baandak di Prupinsi Kalimantan Tangah, Indunisia. Masigit ngini baandak di Kalurahan Mandomai, Kacamatan Kapuas Barat, Kabupatin Kapuas. Masigit ngini dibangun wayah 4 Agustus 1903 lawan ampat urang bapangaruh di kampung itu, yaitu Syabri bin Haji Mukhtar, Syahabu bin Haji Muhammad Aspar, Abdurrahman bin Haji Muhammad Arsyad, wan Abdullah bin Haji Muhammad. Masigit ngini batajak di pinggir Sungai Kapuas, kira-kira 13 hinggan 20 kilumitir matan Kuta Kuala Kapuas, indung banua Kabupatin Kapuas.

Masigit Jami Al-Ikhlas sudah babarapa kali dibaiki, utamanya bagian bangunan nang bahari samunyaan diulah matan kayu. Tagal, babarapa bagian asli nangkaya dalapan tihang panyangga wan mimbar kayu kada diubah. Masigit ngini dipakai gasan kagiatan agama, nangkaya sumbahyang lima waktu, majlis taklim, wan pangajian, nang kapasitasnya 300 sampai 500 urang.

## Bahan acuan